Erik Balke
Store norske leksikon,Kunst og estetikk,Musikk,Jazz,Norske jazzutøvere og -ensembler, 1920 – 1980
Erik Balke er en norsk jazzmusiker, saksofonist, komponist og arrangør. Han er broren til jazzmusikeren Jon Balke.
Fra 15-årsalderen spilte han i band ledet av Brynjulf Blix, før han på begynnelsen av 70-tallet var med i jazzrockgruppa «Unis» og markerte seg som lovende musiker i syntesen av frijazz, soul og fusion. Deretter lagde han band med broren Jon i 1973–1974, dernest i en kvartett sammen med tenoristen Vidar Johansen i 1974–1977.Balke studerte ved Berklee School of Music i Boston i 1977–1979. Etter studiene viste han interesse for musikk i krysningspunktet mellom verdensmusikk og jazz. Han spilte i 1980-årene med ulike jazzgrupper som E'Olen, Oslo 13, AHA!! og Lille Frøen Saksofonkvartett.Erik Balke laget sammen med sin bror bestillingsverket Palmevinsdrankeren til Kongsberg Jazzfestival i 1984. I 1990-årene spilte han blant annet med den svenske saksofongruppen Position Alpha. Han har dessuten vært formann i Foreningen Norske Jazzmusikere og mottok i 1985 Urijazzprisen i Tønsberg. Les mer i Store norske leksikon jazz jazz i Norge